Projektas

Lietuvos Respublikos Vyriausybė

NUTARIMAS

DĖL LIETUVOS RESPUBLIKOS VYRIAUSYBĖS 2014 M. BALANDŽIO 23 D. NUTARIMO NR. 370 „DĖL PRIVALOMOJO SVEIKATOS DRAUDIMO FONDO BIUDŽETO LĖŠOMIS APMOKAMŲ ASMENS SVEIKATOS PRIEŽIŪROS PASLAUGŲ TEIKIMO SĄLYGŲ SĄRAŠO PATVIRTINIMO“ PAKEITIMO

2023 m.	d. Nr.

Vilnius

Lietuvos Respublikos Vyriausybė nutaria:

1. Pakeisti Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašą, patvirtintą Lietuvos Respublikos Vyriausybės 2014 m. balandžio 23 d. nutarimu Nr. 370 „Dėl Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo patvirtinimo“:

1.1. Pakeisti 1.3 papunktį ir jį išdėstyti taip:

„1.3. paslaugos, atitinkančios visos apimties pirminės odontologinės priežiūros (pagalbos) paslaugų, kompensuojamų iš PSDF biudžeto lėšų, mastą (sudėtį), teikiamos ne mažiau kaip 38 valandas per savaitę.“

1.2. Pakeisti 2.1 papunktį ir jį išdėstyti taip:

„2.1. jas teikia gydytojo psichiatro, psichikos sveikatos slaugytojo, socialinio darbuotojo ir medicinos psichologo komanda;“.

1.3. Pakeisti 2.2 papunktį ir jį išdėstyti taip:

„2.2. jos teikiamos ne mažiau kaip po 4 valandas darbo dienomis ir suminis savaitės darbo valandų skaičius yra ne mažiau kaip 30 valandų. Ši nuostata netaikoma (tačiau visais atvejais jos teikiamos ne mažiau kaip 3 darbo dienas per savaitę):

2.2.1. kai savivaldybės gyventojų skaičius yra didesnis nei 14 500 gyventojų, bet mažesnis nei 16 500 gyventojų – šiuo atveju jos turi būti teikiamos ne mažiau kaip 27 valandas per savaitę;

2.2.2. kai savivaldybės gyventojų skaičius yra didesnis nei 12 500 gyventojų, bet mažesnis nei 14 500 gyventojų – šiuo atveju jos turi būti teikiamos mažiau kaip 24 valandas per savaitę;

2.2.3. kai savivaldybės gyventojų skaičius yra didesnis nei 10 500 gyventojų, bet mažesnis nei 12 500 gyventojų – šiuo atveju jos turi būti teikiamos ne mažiau kaip 21 valandas per savaitę;

2.2.4. kai savivaldybės gyventojų skaičius yra mažesnis nei 10 500 gyventojų – šiuo atveju jos turi būti teikiamos ne mažiau kaip 18 valandų per savaitę.“

1.4. Pakeisti 3 punktą ir jį išdėstyti taip:

„3. Teikiant ambulatorines slaugos paslaugas namuose:

3.1. jas turi teikti:

3.1.1. du visu etatu dirbantys specialistai – bendruomenės ir (ar) bendrosios praktikos, ir (ar) išplėstinės praktikos, ir (ar) psichikos sveikatos slaugytojai;

3.1.2. du visu etatu dirbantys slaugytojo padėjėjai;

3.1.3. vienas visu etatu arba du po pusę etato dirbantys kineziterapeutai;

3.2. pacientams turi būti atliekamos visos būtinos diagnostinės ir intervencinės procedūros, priskiriamos šiai licencijuojamai asmens sveikatos priežiūros veiklai.“

1.5. Pakeisti 4 punktą ir jį išdėstyti taip:

„4. Teikiant palaikomojo gydymo ir slaugos paslaugas:

4.1. jos turi būti teikiamos visą parą;

4.2. jos turi būti teikiamos visomis savaitės dienomis;

4.3. teikti gydytojo (medicinos gydytojo ar vidaus ligų gydytojo, ar šeimos gydytojo, ar gydytojo neurologo, ar vaikų ligų gydytojo (jei paslaugos vaikams teikiamos nesant medicinos ar šeimos gydytojo), ar gydytojo geriatro) ir slaugytojo, slaugytojo padėjėjo, socialinio darbuotojo, masažuotojo, kineziterapeuto ar kineziterapeuto padėjėjo komanda;

4.4. pacientams turi būti taikomi visi būtini gydymo ir slaugos būdai, priskiriami šiai licencijuojamai asmens sveikatos priežiūros veiklai.“

1.6. Pakeisti 5 punktą ir jį išdėstyti taip:

„5. Teikiant paliatyviosios pagalbos paslaugas:

5.1. teikiant stacionarines paliatyviosios pagalbos paslaugas:

5.1.1. jos turi būti teikiamos visą parą;

5.1.2. jos turi būti teikiamos nepertraukiamai visomis savaitės dienomis;

5.1.3. jas pacientams turi teikti gydytojo, slaugytojo, slaugytojo padėjėjo ir medicinos psichologo komanda. Komandoje dirbantis medicinos psichologas paslaugas teikia darbo dienomis ne mažiau kaip 8 valandas, o likusiu paros metu ir likusiomis savaitės dienomis medicinos psichologo paslauga pacientui privalo būti užtikrinama;

5.1.4. pacientams turi būti taikomi visi būtini gydymo ir slaugos būdai, priskiriami šiai licencijuojamai asmens sveikatos priežiūros veiklai;

5.2. teikiant ambulatorines paliatyviosios pagalbos paslaugas:

5.2.1. jas turi teikti gydytojo, slaugytojo, slaugytojo padėjėjo, socialinio darbuotojo ir medicinos psichologo komanda;

5.2.2. pacientams turi būti taikomi visi būtini gydymo metodai ir kitos priemonės, priskiriami šiai licencijuojamai asmens sveikatos priežiūros veiklai.“

1.7. Papildyti 71 punktu:

„71. Teikiant stacionarines aktyviojo gydymo paslaugas:

71.1. teikiamų profilių stacionarinės ir skubiosios pagalbos ir intensyvios priežiūros (sveikatos apsaugos ministro patvirtintuose paslaugų teikimo reikalavimuose nustatytais atvejais – intensyviosios terapijos) paslaugos pacientams teikiamos visą parą visomis savaitės dienomis pagal sveikatos apsaugos ministro nustatytus tokio profilio paslaugų teikimo reikalavimus. Reikalavimas teikti intensyviosios priežiūros paslaugas netaikomas teikiant tik psichiatrijos antrinio lygio stacionarines paslaugas (priklausomybių ligų gydymo, teismo medicinos ekspertizės, bendrosios ir specialiosios psichiatrijos srityse), jei 20 km atstumu yra kita ASPĮ, turinti įstaigos asmens sveikatos priežiūros licenciją, suteikiančią teisę teikti intensyviosios priežiūros paslaugas, ir Psichiatrijos antrinio lygio stacionarines paslaugas teikianti ASPĮ yra sudariusi su ja sutartį dėl intensyviosios priežiūros paslaugų teikimo. Reikalavimas teikti skubios pagalbos paslaugas netaikomas tik teikiant priklausomybių ligų gydymo, teismo medicinos ekspertizės, specialiosios psichiatrijos paslaugas. Taikant išimtis dėl skubiosios pagalbos ar intensyviosios priežiūros paslaugų teikimo, psichiatrijos antrinio lygio paslaugos teikiamos tik stabilios somatinės būklės pacientams;

71.2. taikomi visi diagnostikos technologijų ir gydymo metodai pagal sveikatos apsaugos ministro nustatytus atitinkamų paslaugų teikimo bendruosius ir specialiuosius teikimo reikalavimus;

71.3. pacientams taikoma tiek diagnostikos technologijų ir gydymo metodų, priskiriamų atitinkamai licencijuojamai asmens sveikatos priežiūros veiklai, kiek jų reikia pacientų ligoms diagnozuoti ir gydyti;

71.4. kurios integruotos ir specializuotos ir kurių teikimo tvarka nustatyta bei konkrečios tas paslaugas teikiančios asmens sveikatos priežiūros įstaigos išvardytos atitinkamuose sveikatos apsaugos ministro įsakymais patvirtintuose paslaugų teikimo reikalavimuose (perinatologijos, ūminio galvos smegenų insulto, ūminio miokardo infarkto, sunkios traumos, specializuotos onkologijos (chemoterapijos ir (ar) radioterapijos), intensyviosios terapijos, Covid-19 ligos (koronaviruso infekcijos)), jas teikiančios ASPĮ turi būti nurodytos atitinkamuose sveikatos apsaugos ministro įsakymu patvirtintuose paslaugų teikimo reikalavimuose.“

1.8. Pakeisti 8 punktą ir jį išdėstyti taip:

„8. Teikiant stacionarines akušerijos paslaugas:

8.1. jos teikiamos pagal šio sąrašo 71 punkte nurodytus reikalavimus;

8.2. turi būti vienais iš dvejų paskutinių paeiliui einančių metų priimta ne mažiau kaip 300 gimdymų arba atstumas nuo vienos iki kitos (artimiausios) ASPĮ, teikiančios stacionarines akušerijos paslaugas, turi būti didesnis nei 50 kilometrų.“

1.9. Pakeisti 8 punktą ir jį išdėstyti taip:

„8. Teikiant stacionarines akušerijos paslaugas:

8.1. jos teikiamos pagal šio sąrašo 71 punkte nurodytus reikalavimus;

8.2. paslaugų teikimas turi atitikti vieną iš šių sąlygų:

8.2.1. bent vienais iš dvejų paskutinių paeiliui einančių metų vienoje ASPĮ gimdymų skaičius buvo ne mažiau kaip 600;

8.2.2. jei apskrities teritorijoje nėra Aprašo 8.2.1 papunkčio sąlygą atitinkančios bent vienos ASPĮ, bent vienais iš dvejų paskutinių paeiliui einančių metų vienoje ASPĮ gimdymų skaičius iš tos apskrities ASPĮ buvo didžiausias, bet ne mažesnis kaip 300 gimdymų.“

1.10. Pakeisti 9 punktą ir jį išdėstyti taip:

„9. Teikiant stacionarines chirurgijos paslaugas (chirurgijos, vaikų chirurgijos, abdominalinės chirurgijos, burnos chirurgijos, veido ir žandikaulių chirurgijos, kraujagyslių chirurgijos, krūtinės chirurgijos, ginekologijos, neurochirurgijos, oftalmologijos, ortopedijos traumatologijos, otorinolaringologijos, plastinės ir rekonstrukcinės chirurgijos, širdies chirurgijos, urologijos srities paslaugos):

9.1. jos teikiamos pagal šio sąrašo 71 punkte nurodytus reikalavimus;

9.2. bent vienais iš dvejų paskutinių paeiliui einančių metų vienoje ASPĮ suteiktų chirurginio profilio (pagal atvejo priskyrimą giminingų diagnozių grupei) gydymo paslaugų skaičius buvo ne mažesnis kaip 1 100, kai buvo atlikta operacinėje atliekamų procedūrų grupei priskiriama intervencija, arba stacionarinės chirurgijos paslaugos ASPĮ turėjo būti suteiktos per 1 valandą.“

1.11. Papildyti 91 punktu:

„91. Teikiant stacionarines vaikų ligų profilio paslaugas:

91.1. jos teikiamos pagal šio sąrašo 71 punkte nurodytus reikalavimus;

91.2. paslaugų teikimas turi atitikti vieną iš šių sąlygų:

91.2.1. bent vienais iš dvejų paskutinių paeiliui einančių metų vienoje ASPĮ suteiktų stacionarinių vaikų ligų profilio paslaugų skaičius buvo ne mažesnis kaip 1 100;

91.2.2. jei apskrities teritorijoje nėra Aprašo 91.2.1 papunkčio sąlygą atitinkančios bent vienos ASPĮ, bent vienais iš dvejų paskutinių paeiliui einančių metų vienoje ASPĮ stacionarinių vaikų ligų profilio paslaugų skaičius iš tos apskrities ASPĮ buvo didžiausias;

91.2.3. ASPĮ teikiamos PSDF lėšomis jau apmokamos intensyvios terapijos, stacionarinės chirurgijos ir vidaus ligų paslaugos.“

1.12. Pakeisti 10 punktą ir jį išdėstyti taip:

„10. Teikiant greitosios medicinos pagalbos (toliau – GMP) paslaugas:

10.1. jos turi būti teikiamos visą parą;

10.2. jos turi būti nepertraukiamai teikiamos visomis savaitės dienomis;

10.3. GMP paslaugos turi būti teikiamos sveikatos apsaugos ministro nustatytais terminais;

10.4. Sveikatos sistemos įstatymo 2 straipsnio pakeitimo ir Įstatymo papildymo 191 straipsniu įstatymo Nr. XIV-1113 3 straipsnio 3 dalies atveju:

10.4.1. licencijoje nurodytas veiklos vietos adresas yra tos pačios savivaldybės teritorijoje kaip ir veiklos vietos adresas, buvęs iki 2023 m. birželio 30 d.;

10.4.2. yra sudaryta bendradarbiavimo sutartis su Greitosios medicinos pagalbos tarnyba.“

1.13. Pakeisti 11 punktą ir jį išdėstyti taip:

„11. Paslaugoms, už kurias einamaisiais metais nebuvo mokama PSDF biudžeto lėšomis ASPĮ pagal jų licencijoje nurodytą asmens sveikatos priežiūros veiklos adresą, be sąlygų, nurodytų šio sąrašo 1–10 punktuose, taikomos toliau nurodytos papildomos sąlygos:

11.1. paslaugoms taikomos sąlygos (išskyrus palaikomojo gydymo ir slaugos bei stacionarinės paliatyviosios pagalbos paslaugas): esamos paslaugos, už kurias mokama PSDF biudžeto lėšomis ASPĮ, neužtikrina šių paslaugų teikimo poreikio, nustatyto įgyvendinant Sveikatos priežiūros įstaigų įstatymo 11 straipsnio 5 dalį, ir neužtikrinamas, atsižvelgiant į šį poreikį, Sveikatos sistemos įstatymo 12 straipsnio 5 ir 9 dalyse nurodytu pagrindu nustatytas šių paslaugų mastas. Paslaugų poreikio apskaičiavimo metodiką tvirtina sveikatos apsaugos ministras;

11.2. palaikomojo gydymo ir slaugos bei stacionarinės paliatyviosios pagalbos paslaugoms:

11.2.1. faktinis slaugos ir palaikomojo gydymo lovų skaičius, tenkantis 1 000 savivaldybės gyventojų, negali viršyti tai savivaldybei arba bent vienai iš besiribojančių savivaldybių pagal gyventojų amžiaus struktūrą apskaičiuoto lovų skaičiaus, kai bendras šalies rodiklis yra 3 lovos 1 000 gyventojų;

11.2.2. stacionarinės paliatyviosios pagalbos lovų skaičius, tenkantis 100 tūkst. savivaldybės gyventojų, negali viršyti 24 lovų 100 tūkst. gyventojų.“

1.14. Pakeisti 12 punktą ir jį išdėstyti taip:

„12. Šio sąrašo 11 punkte nurodytos sąlygos, jei neviršijamas Sveikatos sistemos įstatymo 12 straipsnio 5 ir 9 dalyse nurodytu pagrindu nustatytas sveikatos priežiūros mastas, netaikomos:

12.1. vadovaujantis Sveikatos priežiūros įstaigų įstatymo 11 straipsnio 7 dalimi sveikatos apsaugos ministro įsakymu nustatomoms privalomai teiktinoms asmens sveikatos priežiūros paslaugoms, kurias teikia Vyriausybės nustatytame Lietuvos nacionalinės sveikatos sistemos įstaigų, teikiančių stacionarines aktyviojo gydymo asmens sveikatos priežiūros paslaugas, išdėstyme nurodytos ASPĮ;

12.2. regioninės funkcinės sveikatos priežiūros principu pagal Sveikatos sistemos įstatymo 121 straipsnį teikiamoms integruotoms ir specializuotoms stacionarinėms aktyviojo gydymo asmens sveikatos priežiūros paslaugoms, kurių teikimo tvarka nustatyta ir konkrečios tas paslaugas teikiančios asmens sveikatos priežiūros įstaigos išvardytos atitinkamuose sveikatos apsaugos ministro įsakymais patvirtintuose paslaugų teikimo reikalavimuose (perinatologijos, ūminio galvos smegenų insulto, ūminio miokardo infarkto, sunkios traumos, specializuotos onkologijos (chemoterapijos ir (ar) radioterapijos), intensyviosios terapijos, Covid-19 ligos (koronaviruso infekcijos)), teikiamoms atitinkamuose sveikatos apsaugos ministro įsakymuose nurodytose ASPĮ;

12.3. vadovaujantis Sveikatos priežiūros įstaigų įstatymo 11 straipsnio 7 dalimi sveikatos apsaugos ministro įsakymu nustatomoms privalomai teiktinoms sveikatos centrui priskiriamoms asmens sveikatos priežiūros paslaugoms (įskaitant tas sveikatos centrui priskiriamas paslaugas, kurias ASPĮ teikia pagal bendradarbiavimo sutartį, vadovaudamasi Sveikatos priežiūros įstaigų įstatymo 39 straipsnio 4 dalies 4 punktu) (toliau – sveikatos centrui priskiriamos paslaugos);

12.4. paslaugoms, kurių teikimą ASPĮ, sudariusi su TLK sutartį dėl šių paslaugų teikimo, nutraukia, nes po reorganizavimo ar pertvarkymo jos teisės ir pareigos pereina (yra perimamos Lietuvos Respublikos civilinio kodekso 2.97 ar 2.104 straipsnyje nustatyta tvarka) tęsiančiai veiklą ASPĮ;

12.5. paslaugoms, kurioms įdiegti, teikti ir (ar) plėtoti skiriamos papildomos PSDF biudžeto ar Europos Sąjungos lėšos ir (ar) kitos tarptautinės finansinės paramos lėšos;

12.6. tais atvejais, kai vietoj stacionarinių paslaugų bus teikiamos dienos chirurgijos, dienos stacionaro ar stebėjimo paslaugos;

12.7. paslaugoms, pirmą kartą įrašytoms į sveikatos apsaugos ministro tvirtinamą paslaugų, apmokamų PSDF biudžeto lėšomis, sąrašą, trejus kalendorinius metus, einančius po tų kalendorinių metų, kuriais paslaugos buvo įrašytos į šį sąrašą;

12.8. paslaugoms, už kurias einamaisiais metais atitinkama TLK mokėjo PSDF biudžeto lėšomis konkrečiai ASPĮ, jas bet kuriuo metu pradėjus teikti nauju arba papildomu ASPĮ licencijoje nurodytu asmens sveikatos priežiūros veiklos adresu, nekeičiant sutartinės sumos;

12.9. sveikatos centrui priskiriamoms paslaugoms, dienos chirurgijos, kompiuterinės tomografijos, tęstinio aktyviojo gydymo stacionarinėms paslaugoms, teikiamoms rajonų ir regionų lygmens daugiaprofilinėse ASPĮ (kuriose teikiamos vidaus ligų ir stacionarinės chirurgijos paslaugos), teikiančiose PSDF biudžeto apmokamas aktyviojo gydymo stacionarines paslaugas;

12.10. specializuotoms ambulatorinėms, dienos stacionaro, dienos chirurgijos, ambulatorinės chirurgijos, kompiuterinės tomografijos, kompiuterinės tomografijos angiografijos, magnetinio rezonanso tomografijos, magnetinio rezonanso angiografijos, reabilitacijos (išskyrus stacionarinę reabilitaciją III) paslaugoms, kurios teikiamos respublikos lygmens ASPĮ, teikiančiose PSDF biudžeto lėšomis apmokamas aktyviojo gydymo stacionarines paslaugas;

12.11. paslaugoms (išskyrus transplantacijos paslaugas), kurios teikiamos respublikos lygmens universiteto ligoninėje, teikiančioje PSDF biudžeto lėšomis apmokamas aktyviojo gydymo stacionarines paslaugas;

12.12. audinių ir organų transplantacijos paslaugoms, kurios teikiamos Lietuvos sveikatos mokslų universiteto ligoninėje Kauno klinikose (toliau – LSMULKK) ir Vilniaus universiteto ligoninėje Santaros klinikose (toliau – VULSK), išskyrus plaučių transplantacijos paslaugas, kurios teikiamos tik LSMULKK, ir kasos ir inksto komplekso bei vaikų kraujodaros kamieninių ląstelių transplantacijos paslaugoms, kurios teikiamos tik VULSK;

12.13. priklausomybės ligų gydymo pagal Minesotos programą ir psichosocialinės reabilitacijos paslaugoms, teikiamoms priklausomybės ligomis sergantiems asmenims;

12.14. paslaugoms, teikiamoms laisvės atėmimo vietų įstaigos padaliniuose, vykdančiuose sveikatinimo veiklą.“

1.15. Pakeisti 12.8 papunktį ir jį išdėstyti taip:

„12.8. paslaugoms, už kurias einamaisiais metais atitinkama TLK mokėjo PSDF biudžeto lėšomis konkrečiai ASPĮ, jų teikimą bet kuriuo metu perkėlus nauju ASPĮ licencijoje nurodytu asmens sveikatos priežiūros veiklos adresu, esančiu toje pačioje savivaldybės teritorijoje, nekeičiant sutartinės sumos;“.

2. Nustatyti, kad:

2.1. šio nutarimo 1.9 papunktis įsigalioja 2025 m. sausio 1 d.;

2.2. šio nutarimo 1.12 papunktis įsigalioja 2023 m. liepos 1 d.;

2.3. šio nutarimo 1.13 papunktis įsigalioja 2024 m. sausio 1 d.;

2.4. šio nutarimo 1.14 papunktis įsigalioja 2023 m. rugpjūčio 1 d.;

2.5. šio nutarimo 1.15 papunktis įsigalioja 2024 m. sausio 1 d.;

2.6. šio nutarimo 1.7 papunkčiu keičiamo Privalomojo sveikatos draudimo fondo biudžeto lėšomis apmokamų asmens sveikatos priežiūros paslaugų teikimo sąlygų sąrašo (toliau – Sąrašas) 71.4 papunktis taikomas nuo 2024 m. sausio 1 d.;

2.7. šio nutarimo 1.9 papunkčiu keičiamame Sąrašo 8.2 papunktyje nurodytais atvejais dveji paeiliui einantys metai pradedami skaičiuoti nuo 2023 m. sausio 1 d.;

2.8. šio nutarimo 1.10 papunkčiu keičiamo Sąrašo 9.2 papunktis ir šio nutarimo 1.11 papunkčiu pildomo Sąrašo 91.2 papunktis taikomi nuo 2025 m. sausio 1 d. ir šiuose papunkčiuose nurodytais atvejais dveji paeiliui einantys metai pradedami skaičiuoti nuo 2023 m. sausio 1 d.

Ministras Pirmininkas

Sveikatos apsaugos ministras